Nafarroako Parlamentuko Mahaiak, 2022ko martxoaren 21ean egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Maiorga Ramírez Erro jaunak aurkezturiko galdera, Vianako Andre Mariaren inbertsioa ondare publikoko beste jarduketa batzuen aurretik lehenestea justifikatzen duen azterlan tekniko eta ekonomikoari buruzkoa (10-22/PES-00089).

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

2016ko ekainaren 2an Nafarroako Parlamentuak adierazi zuen titulartasun publikoko eraikin historikoetan beharrezkoak diren inbertsioak lehenesteko erabakia. Halaber, erabaki zen titulartasun pribatuko eraikinetan jarduketa eta inbertsio guztien aurretik “azterlan tekniko eta ekonomiko zorrotz bat prestatuko dela, inbertsio hori ondare publikoko beste inbertsio batzuen aldean lehenestea justifikatuko duena”.

Horri dagokionez, hauxe jakin nahi dut:

• Lehena: Kultura eta Kiroleko kontseilariak azterlan tekniko eta ekonomiko zorrotzik al du, Vianako Andre Mariaren inbertsioa ondare publikoko beste jarduketa batzuen aurretik lehenestea justifikatzen duenik?

• Bigarrena: kontsultarik egin al zaie tokiko administrazio publikoei zein diren beren titulartasuneko kultur ondarerako inbertsioaren beharrizanak?

Iruñean, 2022ko martxoaren 17an

Foru parlamentaria: Maiorga Ramírez Erro